**Všeobecne záväzné nariadenie**

**Obce Vieska nad Žitavou**

**č. 2/2016**

**o nakladaní s komunálnymi odpadmi a drobnými stavebnými odpadmi**

**na území obce Vieska nad Žitavou**

Obecné zastupiteľstvo obce Vieska nad Žitavou na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov a ustanovenia § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“) sa *u z n i e s l o*na vydaní tohto všeobecne záväzného nariadenia.

**I. ČASŤ**

**§ 1**

**Pôsobnosť nariadenia**

1. Všeobecne záväzné nariadenie (ďalej len „VZN“) vymedzuje práva a povinnosti obce, pôvodcov a držiteľov odpadu v oblasti nakladania s komunálnym odpadom vrátane jeho zberu a prepravy.
2. VZN upravuje v súlade s hierarchiou odpadového hospodárstva podrobnosti o
3. nakladaní so zmesovým komunálnym odpadom a drobnými stavebnými odpadmi
4. spôsobe zberu a prepravy komunálnych odpadov
5. nakladaní s biologicky rozložiteľným komunálnym odpadom
6. nakladaní s biologicky rozložiteľným komunálnym odpadom a reštauračným odpadom od prevádzkovateľa kuchyne
7. spôsobe a podmienkach triedeného zberu komunálnych odpadov na území obce, najmä zberu
* elektroodpadov z domácností
* odpadov z obalov a odpadov z neobalových výrobkov zbieraných spolu s obalmi
* použitých prenosných batérií a akumulátorov a automobilových batérií a akumulátorov
* veterinárnych liekov a humánnych liekov nespotrebovaných fyzickými osobami a zdravotníckych pomôcok
* jedlých olejov a tukov
1. spôsobe zberu objemného odpadu a odpadu z domácností s obsahom škodlivých látok
2. spôsobe nahlasovania nezákonne umiestneného odpadu
3. spôsobe zberu drobného stavebného odpadu
4. VZN sa vydáva s cieľom stanoviť pre obec vhodný systém nakladania s komunálnymi odpadmi, ktoré vznikli na území obce, pričom územím obce sa rozumie jej katastrálne územie.

**§ 2**

**Základné pojmy**

1. **Biologický odpad** je biologicky rozložiteľný odpad zo záhrad a parkov, odpad z potravín a kuchynský odpad z domácností, reštaurácií, zo stravovacích a z maloobchodných zariadení a porovnateľný odpad z potravinárskych podnikov.
2. **Biologicky rozložiteľný komunálny odpad** sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady podľa katalógu odpadov.
3. **Biologicky rozložiteľný odpad** je odpad, ktorý je schopný rozložiť sa anaeróbnym spôsobom alebo aeróbnym spôsobom, akým je najmä odpad z potravín, zo záhrad a parkov, odpad z papiera a lepenky.
4. **Drobný stavebný odpad** (ďalej len „DSO“) je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.
5. **Držiteľ odpadu** je pôvodca odpadu alebo osoba, ktorá má odpad v držbe.
6. **Elektroodpad z domácností** je elektroodpad, ktorý pochádza z domácností; odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností.
7. **Kalendárový zber** je zber oddelene vyzbieranej zložky komunálneho odpadu v určenom čase, ktorú určí obec. Tento zber spočíva v pristavení vozidla alebo zberných nádob v určitom čase najviac na jeden deň, pričom obec o tomto zbere informuje obyvateľov vopred spôsobom v mieste obvyklým.
8. **Komunálne odpady** sú odpady z domácností vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce a taktiež pri údržbe verejnej zelene vrátane parkov a cintorínov a ďalšej zelene na pozemkoch fyzických osôb. Medzi komunálne odpady sa nezaraďujú staré vozidlá ani odpadové pneumatiky.
9. **Nakladanie s odpadom** je zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania.
10. **Nebezpečný odpad** je odpad, ktorý má aspoň jednu nebezpečnú vlastnosť uvedenú v prílohe podľa osobitného predpisu.
11. **Odpadom** je hnuteľná vec alebo látka, ktorej sa jej držiteľ zbavuje, chce sa jej zbaviť alebo je v súlade so zákonom alebo osobitnými predpismi povinný sa jej zbaviť.
12. **Organizácia zodpovednosti výrobcov** (ďalej tiež „OZV“) je právnická osoba so sídlom v Slovenskej republike založená, vlastnená a prevádzkovaná výlučne výrobcami vyhradených výrobkov so sídlom v niektorom z členských štátov. OZV v súlade s udelenou autorizáciou zabezpečuje na základe zmluvy o plnení vyhradených povinností plnenie týchto povinností za zastúpených výrobcov vyhradeného výrobku.
13. **Použitá batéria alebo akumulátor** je batéria alebo akumulátor, ktorý je odpadom.
14. **Pôvodca odpadu** je každý pôvodný pôvodca, ktorého činnosťou odpad vzniká alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.
15. **Program odpadového hospodárstva** je programový dokument, ktorý sa vypracúva pre určenú územnú oblasť v súlade s hierarchiou a cieľmi odpadového hospodárstva obsahujúci analýzu súčasného stavu odpadového hospodárstva tejto územnej oblasti a opatrenia, ktoré je potrebné prijať na zlepšenie environmentálne vhodnej prípravy na opätovné použitie, recyklácie, zhodnocovania a zneškodňovania odpadu, ako aj hodnotenie, ako bude program podporovať plnenie týchto cieľov a ustanovení zákona o odpadoch.
16. **Rozšírená zodpovednosť výrobcu** je súhrn povinností vyhradeného výrobku, vzťahujúcich sa na výrobok počas všetkých fáz jeho životného cyklu, ktorých cieľom je predchádzanie vzniku odpadu z vyhradeného výrobku (ďalej len „vyhradený prúd odpadu“) a posilnenie opätovného použitia, recyklácie alebo iného zhodnotenia tohto prúdu odpadu. Obsah rozšírenej zodpovednosti výrobcu tvoria ustanovené požiadavky na zabezpečenie materiálového zloženia alebo konštrukcie vyhradeného výrobku, informovanosti o jeho zložení a o nakladaní s vyhradeným prúdom odpadu, na zabezpečenie nakladania s vyhradeným prúdom odpadu a na zabezpečenie finančného krytia uvedených činností.
17. **Tretia osoba** je podnikateľ so sídlom v Slovenskej republike, ktorý je oprávnený na zber alebo spracovanie a recykláciu použitých batérií a akumulátorov a ktorej bola udelená autorizácia na činnosť tretej osoby a ktorá na základe zmluvy o plnení vyhradených povinností zabezpečuje plnenie vyhradených povinností pre výrobcu batérií a akumulátorov.
18. **Triedený zber komunálnych odpadov** je činnosť, pri ktorej sa oddelene zbierajú zložky komunálnych odpadov.
19. **Vyhradený výrobok** je výrobok patriaci do skupiny výrobkov, na ktoré sa vzťahuje rozšírená zodpovednosť výrobcu – elektrozariadenia, batérie a akumulátory, obaly, vozidlá, pneumatiky, neobalové výrobky.
20. **Výrobcom vyhradeného výrobku** sa rozumie výrobca elektrozariadení, výrobca batérií a akumulátorov, výrobca obalov, výrobca vozidiel, výrobca pneumatík a výrobca neobalového výrobku.
21. **Výkup odpadu** je zber odpadu, ak je odpad odoberaný právnickou osobou alebo fyzickou osobou – podnikateľom za dohodnutú cenu alebo inú protihodnotu, a to na základe zmluvy s obcou a príslušnou OZ, uzavretej v súlade so zákonom o odpadoch.
22. **Zber odpadu** je zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov.
23. **Zberná nádoba** je nádoba alebo vrece určená týmto všeobecne záväzným nariadením na zber zmesového komunálneho odpadu alebo zber vytriedených zložiek komunálneho odpadu.
24. **Zberovou spoločnosťou** sa rozumie obec alebo organizácia, resp. spoločnosť, ktorá nakladá s odpadom vznikajúcim na území obce, a to na základe zmluvy s obcou uzavretej v súlade so zákonom o odpadoch.
25. **Zhodnocovanie odpadu** je činnosť, ktorej hlavným výsledkom je prospešné využitie odpadu za účelom nahradiť iné materiály vo výrobnej činnosti alebo v širšom hospodárstve alebo zabezpečenie pripravenosti odpadu na plnenie tejto funkcie.
26. **Zložka komunálnych odpadov** je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
27. **Zmesový komunálny odpad** je nevytriedený komunálny odpad alebo komunálny odpad po vytriedení zložiek komunálneho odpadu.
28. **Zneškodňovaním odpadu** je činnosť, ktorá nie je zhodnocovaním, a to aj vtedy, ak je druhotným výsledkom činnosti spätné získanie látok alebo energie.

**II.ČASŤ**

**§ 3**

**Spoločné ustanovenia**

1. Za nakladanie s komunálnymi odpadmi, ktoré vznikli na území obce a s drobnými stavebnými odpadmi, ktoré vznikli na území obce, zodpovedá obec, ak zákon o odpadoch neustanovuje inak.
2. Každý je povinný nakladať s komunálnymi odpadmi alebo inak s nimi zaobchádzať v súlade s týmto všeobecne záväzným nariadením obce.
3. Každý je povinný nakladať s komunálnym odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie, a to tak, aby nedochádzalo k:
4. riziku znečistenia vody, ovzdušia, pôdy, rastlín a živočíchov
5. obťažovaniu okolia hlukom alebo zápachom
6. nepriaznivému vplyvu na krajinu alebo miesta osobitného významu
7. Zakazuje sa:
8. uložiť alebo ponechať komunálny odpad na inom mieste ako na mieste na to určenom v súlade so zákonom a týmto VZN
9. zneškodniť komunálny odpad alebo zhodnotiť odpad inak ako v súlade so zákonom o odpadoch
10. zneškodniť komunálny odpad ukladaním do povrchových nádrž (napr. jám, odkalísk), vypúšťaním a vhadzovaním do vodného recipienta
11. vykonávať bez súhlasu orgánu štátnej správy odpadového hospodárstva alebo v rozpore s ním činnosť, na ktorú sa súhlas vyžaduje
12. riediť alebo zmiešavať komunálne odpady s cieľom dosiahnuť hraničné hodnoty koncentrácie škodlivých látok
13. ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená
14. vykonávať zber oddelene zbieraných zložiek komunálnych odpadov (odpady z obalov a neobalových výrobkov, elektroodpad z domácností, použité batérie a akumulátory) bez zariadenia na zber odpadov osobou, ktorá nespĺňa požiadavky podľa zákona nemá na túto činnosť uzavretú zmluvu s obcou
15. Pôvodca komunálnych odpadov je povinný:
16. nakladať alebo inak s nimi zaobchádzať v súlade s VZN obce
17. zapojiť sa do systému zberu komunálnych odpadov v obci
18. užívať zberné nádoby zodpovedajúce systému zberu komunálnych odpadov v obci
19. ukladať zmesový komunálny odpad, oddelene zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci
20. ak ide o pôvodcu, ktorý nie je zapojený do systému zberu, zapojiť sa do neho a prihlásiť sa na obecnom úrade najneskôr do doby jedného mesiaca od vzniku povinnosti ukladajúcej platiť poplatok za komunálny odpad
21. Držiteľ komunálnych odpadov je povinný správne zaradiť odpad alebo zabezpečiť správnosť zaradenia odpadu podľa Katalógu odpadov, pričom komunálne odpady je povinný zaraďovať pod katalógovým číslom začínajúcim kódom „20“.
22. Vykonávať na území obce zber, vrátane mobilného zberu a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému združeného nakladania s odpadmi z obalov a s odpadmi z neobalových výrobkov.

**§ 4**

**Hierarchia odpadového hospodárstva obce**

Na území obce je každý pôvodca komunálneho odpadu povinný uplatňovať túto hierarchiu odpadového hospodárstva:

1. predchádzanie vzniku odpadu
2. príprava na opätovné použitie
3. recyklácia
4. iné zhodnocovanie
5. zneškodňovanie

**III. ČASŤ**

**§ 5**

**Komunálny odpad a jeho zložky**

VZN upravuje podrobnosti nakladania s nasledovnými druhmi komunálneho odpadu z podskupiny:

1. Zložky komunálnych odpadov z triedeného zberu:
* 20 01 01 papier a lepenka O
* 20 01 02 sklo O
* 20 01 08 biologicky rozložiteľný kuchynský a reštauračný odpad O
* 20 01 10 šatstvo O
* 20 01 11 textílie O
* 20 01 13 rozpúšťadlá N
* 20 01 14 kyseliny N
* 20 01 15 zásady N
* 20 01 17 fotochemické látky N
* 20 01 19 pesticídy N
* 20 01 21 žiarivky a iný odpad obsahujúci ortuť N
* 20 01 23 vyradené zariadenia obsahujúce chlórfluórované

uhľovodíky N

* 20 01 25 jedlé oleje a tuky O
* 20 01 26 oleje a tuky iné ako uvedené v 20 01 25 N
* 20 01 27 farby, tlačiarenské farby, lepidlá a živice obsahujúce

nebezpečné látky N

* 20 01 28 farby, tlačiarenské farby, lepidlá a živice iné ako uvedené

v 20 01 27 N

* 20 01 29 detergenty obsahujúce nebezpečné látky N
* 20 01 30 detergenty iné ako uvedené v 20 01 29 O
* 20 01 31 cytotoxické a cytostatické liečivá N
* 20 01 32 liečivá iné ako uvedené v 20 01 31 O
* 20 01 33 batérie a akumulátory uvedené v 16 06 01, 16 06 02

alebo 16 06 03 a netriedené batérie a akumulátory

obsahujúce tieto batérie N

* 20 01 34 batérie a akumulátory iné ako uvedené v 20 01 33 O
* 20 01 35 vyradené elektrické a elektronické zariadenia iné ako

uvedené v 20 01 21 a 20 01 23, obsahujúce

nebezpečné časti N

* 20 01 36 vyradené elektrické a elektronické zariadenia iné ako

uvedené v 20 01 21, 20 01 23 a 20 01 35 O

* 20 01 37 drevo obsahujúce nebezpečné látky N
* 20 01 38 drevo iné ako uvedené v 20 01 37 O
* 20 01 39 plasty O
* 20 01 40 kovy O
* 20 01 40 01 meď, bronz, mosadz O
* 20 01 40 02 hliník O
* 20 01 40 03 olovo O
* 20 01 40 04 zinok O
* 20 01 40 05 železo a oceľ O
* 20 01 40 06 cín O
* 20 01 40 07 zmiešané kovy O
* 20 01 99 odpady inak nešpecifikované O

b) Odpady zo záhrad a z parkov (vrátane odpadu z cintorínov):

* 20 02 01 biologicky rozložiteľný odpad O
* 20 02 02 zemina a kamenivo O
* 20 02 03 iné biologicky nerozložiteľné odpady O

c) Iné komunálne odpady:

* 20 03 01 zmesový komunálny odpad O
* 20 03 03 odpad z čistenia ulíc O
* 20 03 07 objemný odpad O
* 20 03 08 drobný stavebný odpad O
* 20 03 99 komunálne odpady inak nešpecifikované O

**§ 6a**

**Systém zberu a prepravy zmesových komunálnych odpadov**

1. Na zber zmesového komunálneho odpadu sú určené zberné nádoby vo veľkostiach 110 l, 120 l a 1100 l kontajnery.
2. Náklady na zbernú nádobu na zmesový komunálny odpad znáša pôvodca odpadu, tieto nie sú zahrnuté v poplatku za komunálny odpad. Občan si zakúpi zbernú nádobu na obecnom úrade. Zberná nádoba zakúpená individuálne, musí byť v súlade so všeobecne záväzným nariadením.
3. Na území obce je zavedený množstvový systém zberu zmesových komunálnych odpadov.
4. Zber zmesového komunálneho odpadu zabezpečuje podľa harmonogramu zvozu zberová spoločnosť, ktorá má uzatvorenú zmluvu na vykonávanie tejto činnosti s obcou. Zmesový komunálny odpad je vyvážaný dvakrát mesačne, spravidla v stredu. Harmonogram zvozu je zverejnený na webovom sídle obce a na úradnej tabuli.
5. Zberné nádoby sa nesmú preplňovať ani preťažovať odpadom. Nádoby, ktoré sú opatrené krytom, sa musia po vložení odpadu uzavrieť.

**§ 6b**

**Systém triedeného zberu a prepravy komunálnych odpadov**

1. V obci sa vykonáva triedený zber:
2. elektroodpadov z domácností
3. papiera, skla, plastov, kovov (odpady z neobalových výrobkov sa zbierajú spolu s odpadmi z obalov)
4. použitých prenosných batérií a akumulátorov a automobilových batérií a akumulátorov
5. veterinárnych liekov a humánnych liekov nespotrebovaných fyzickými osobami a zdravotníckych pomôcok
6. jedlých olejov a tukov z domácností
7. biologicky rozložiteľných odpadov zo záhrad a parkov vrátane odpadu z cintorínov
8. biologicky rozložiteľného kuchynského odpadu okrem toho, ktorého pôvodcom je fyzická osoba – podnikateľ a právnická osoba, ktorá prevádzkuje zariadenie spoločného stravovania
9. iné - textil
10. Na triedený zber komunálnych odpadov sú určené zberné nádoby, vrecia a mobilný zber v zmysle popisu triedeného zberu uvedeného v tomto VZN. Náklady na zabezpečenie zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť výrobcov, znáša výrobca vyhradeného výrobku, príslušná organizácia zodpovednosti výrobcov alebo tretia osoba.
11. Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, znáša obec a môže ich zahrnúť do miestneho poplatku za komunálne odpady a drobné stavebné odpady.
12. Triedený zber komunálnych odpadov uskutočňuje podľa harmonogramu zvozu zberová spoločnosť v zmysle popisu triedeného zberu uvedeného v tomto VZN. Harmonogram zvozu je zverejnený na webovom sídle obce a na úradnej tabuli.
13. Zberová spoločnosť, ktorá na území obce vykonáva zber a prepravu zmesových komunálnych odpadov a triedený zber komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, je povinná:
14. vyprázdňovať zberné nádoby odpadov tak, aby nedošlo k hygienickým, bezpečnostným, ekologickým a iným závadám, príp. ku škode na majetku
15. po vyprázdnení zberné nádoby umiestniť späť na pôvodné miesto
16. zabezpečovať vývoz objemného odpadu a drobného stavebného odpadu v rozsahu a za podmienok uvedených v tomto nariadení
17. uskutočňovať v súlade s harmonogramom vývoz zberných nádob
18. uskutočňovať v súlade s harmonogramom vývoz vriec na triedené zložky, ktoré obsahujú určenú zložku
19. Ten, kto vykonáva zber odpadu alebo výkup odpadu od fyzickej osoby je povinný:
20. zverejňovať druhy zbieraných alebo vykupovaných odpadov vrátane podmienok zberu odpadov alebo výkupu odpadov
21. označiť zariadenie na zber odpadov alebo výkup odpadov
22. zaradiť odpad odobratý od takejto osoby ako komunálny odpad
23. oznamovať obci údaje o druhu a množstve vyzbieraného odpadu alebo vykúpeného odpadu

**§ 7**

**Umiestnenie nádob na zmesový komunálny odpad a nádob na triedený zber**

1. Za účelom odvozu odpadu je vlastník (správca, resp. nájomca) nehnuteľnosti povinný zriadiť vyhradené miesto pre nádoby/vrecia a splniť nasledujúce podmienky zabezpečujúce, aby:
2. k vyhradenému miestu bol zabezpečený bezpečný prístup a dostatočný priestor na vhodnú manipuláciu s nádobami
3. nebol narušený vzhľad okolia a hygiena prostredia
4. nádoby neboli umiestnené na náveternej strane v blízkosti okien, detských ihrísk, frekventovaných miest a pod.
5. nádoby neboli umiestnené trvalo na chodníku, komunikácii alebo parkovisku
6. Fyzickým osobám, právnickým osobám a fyzickým osobám – podnikateľom sa prísne zakazuje premiestňovať zberné nádoby, vyprázdňovať ich alebo vyberať si časti odpadu.
7. Miesto stáleho i dočasného umiestnenia nádob na odpad pri bytových domoch určí majiteľ (správca, resp. nájomca) nehnuteľnosti po prerokovaní s obecným úradom.
8. V prípadoch, ak nastanú okolnosti, ktoré znemožňujú prístup a vyprázdnenie nádob na odpad, je majiteľ (správca, resp. nájomca) nehnuteľnosti povinný postarať sa o ich premiestnenie a následne po ich vyprázdnení uloženie na vyhradené miesto.
9. Užívatelia zberných nádob sú povinní udržiavať v ich okolí poriadok a čistotu. Na miestach hromadného umiestnenia zberných nádob je zakázané ich premiestňovanie.
10. Pri systéme zberu je pôvodca komunálneho odpadu povinný rešpektovať pravidlá triedeného zberu.

**§ 8**

**Spôsob a podmienky triedeného zberu komunálnych odpadov - elektroodpadov z domácností**

1. Obec má uzatvorenú zmluvu s OZV pre elektroodpady, ktorá prevádzkuje systém združeného nakladania s elektroodpadmi, oddelene vyzbieranými z komunálnych odpadov.

Patria sem: napr. televízory, rádiá, počítačová, kancelárska a telekomunikačná technika, videá, digitálne hodiny, variče, ohrievače, kávovary, práčky, elektromotory, ručné elektrické náradie atď.

1. Elektroodpad odovzdajú občania na určené miesto v termíne, ktorý zverejní obec na svojom webovom sídle, na úradnej tabuli a vyhlásením v miestnom rozhlase.
2. Obec zabezpečuje zber elektroodpadu spravidla dvakrát ročne.
3. Elektroodpad je zakázané ukladať do zberných nádob na zmesový komunálny odpad alebo vedľa nich a na verejné priestranstvo obce.
4. Občania môžu elektroodpad bezplatne odovzdať distribútorom prostredníctvom spätného odberu priamo v predajni elektrospotrebičov.
5. Zakazuje sa odovzdať elektroodpad iným subjektom (napr. pouliční výkupcovia a pod.), ktorí nemajú uzatvorenú zmluvu na vykonávanie tejto činnosti s obcou.

**§ 9**

**Spôsob a podmienky triedeného zberu komunálnych odpadov – papiera, sklo, plastov, kovov (odpady z obalov a neobalových výrobkov)**

1. Obec má uzatvorenú zmluvu s organizáciou zodpovednosti výrobcov pre obaly.

**Plasty**

V rámci triedeného zberu sa zbierajú jedenkrát mesačne v pridelených plastových vreciach. Zber odpadov zabezpečuje podľa harmonogramu zberu príslušná zberová spoločnosť.

**Patria sem:** plastové obaly a plastové výrobky, ako číre a farebné fólie, tašky, vrecká, vedrá a fľaštičky od kozmetických a čistiacich prípravkov, prepravky fliaš, fľaše od nápojov, sirupov, rastlinných olejov, tégliky od jogurtov a rôzne plastové nádoby a hračky, penový polystyrén, poháriky z automatov, vodoinštalačné a elektroinštalačné rúrky, obaly z kozmetických výrobkov, plastový nábytok, penový polystyrén a pod.

**Nepatria sem:** znečistené obaly chemikáliami a olejmi, viacvrstvové obaly, hrubo znečistené plasty (zeminou, farbami), podlahové krytiny, guma, molitan a pod.

**Sklo**

V rámci triedeného zberu sa zbiera prostredníctvom kontajnerov umiestnených na vyhradených miestach v obci počas celého roka. Zber odpadov zabezpečuje podľa harmonogramu zberu príslušná zberová spoločnosť jedenkrát za dva mesiace.

**Patria sem:** sklenené fľaše, nádoby, obaly a predmety zo skla, poháre, fľaštičky od kozmetiky bez kovových a plastových uzáverov, črepy, okenné sklo a pod.

**Nepatria sem:** vrchnáky, korky, gumy, porcelán, keramika, zrkadlá, drôtové sklo, časti uzáverov fliaš, žiarovky, žiarivka a pod.

**Papier**

V rámci triedeného zberu sa zbierajú prostredníctvom mobilného zberu, ktorý zabezpečuje príslušná zberová spoločnosť. Obec informuje včas občanov o podmienkach a intervaloch zberu prostredníctvom rozhlasu, úradnej tabule a webovej stránke obce.

**Patria sem:** noviny, časopisy, zošity, knihy, kancelársky papier, papierové vrecká, lepenka, krabice z tvrdého papiera, kartón, letáky, katalógy, telefónne zoznamy, plagáty, baliaci a krepový papier, papierový obal a pod.

**Nepatria sem:** vrstvené obaly, voskový papier, papier s hliníkovou fóliou, obaly na mrazené potraviny, krabičky od cigariet, špinavý, či mastný papier, kopírovací papiera pod.

**Kovy**

V rámci triedeného zberu sa zbierajú prostredníctvom kontajnera, ktorý je umiestnený za kultúrnym domom. Zber odpadov zabezpečuje príslušná zberová spoločnosť.

**Patria sem:** kovové vrchnáky z fliaš a pohárov, kovové tuby od pást, kovové súčiastky, drôty a káble (bez bužírky), starý riad, obaly zo sprejov, kovový šrot, oceľ, kovové rúrky,

hliníkový obal, konzervy, oceľové plechovky a pod.

**Nepatria sem:** kovy hrubo znečistené zvyškami jedla, farbami a rôznymi chemickým látkami.

1. Zakazuje sa odovzdať papier, plasty, kovy a sklo iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou a aj zmluvu s príslušnou organizáciou zodpovednosti výrobcov.

**§ 10**

**Spôsob a podmienky triedeného zberu komunálnych odpadov – použitých batérií a akumulátorov**

1. Obec má uzavretú zmluvu s OZV pre batérie a akumulátory, ktorá prevádzkuje systém združeného nakladania s batériami a akumulátormi, oddelene vyzbieranými z komunálnych odpadov.
2. Prostredníctvom mobilného zberu môžu občania na vopred vyhlásenom mieste v stanovený deň bezplatne odovzdať použité batérie a akumulátory.
3. Občania môžu použité batérie a akumulátory odovzdať aj na predajných miestach u distribútora batérií a akumulátorov.
4. Použité batérie a akumulátory je zakázané ukladať do zberných nádob alebo vedľa nich a na verejné priestranstvá obce.
5. Zakazuje sa odovzdať použité batérie a akumulátory iným subjektom (napr. pouliční vykupovači a pod.), ktorí nemajú uzatvorenú zmluvu na vykonávanie tejto činnosti s obcou.

**§ 11**

**Spôsob a podmienky triedeného zberu komunálnych odpadov – veterinárnych liekov a humánnych liekov nespotrebovaných fyzickými osobami a zdravotníckych pomôcok**

1. Držiteľ veterinárnych liekov a humánnych liekov nespotrebovaných fyzickými osobami je povinný odovzdať ich do verejných lekární, ktoré sú povinné ich zhromažďovať.
2. Nespotrebované lieky je zakázané vyhadzovať do zmesového komunálneho odpadu.
3. Zakazuje sa nespotrebované lieky ukladať do zberných nádob alebo vedľa nich a na verejné priestranstvá obce.

**§ 12**

**Spôsob a podmienky triedeného zberu komunálnych odpadov – jedlých olejov a tukov**

**z domácností**

1. Na území obce sa uplatňuje kalendárový zber a preprava použitých jedlých olejov a tukov z domácností. Obec zabezpečí zber použitých jedlých olejov a tukov z domácností do zbernej nádoby.
2. Občanom sú informácie o termíne zberu odpadu poskytnuté vopred v mieste obvyklým spôsobom (obecný rozhlas, úradná tabuľa, webová stránka obce).
3. Odpad je zakázané zmiešavať s komunálnym odpadom a ukladať na verejné priestranstvá, resp. k odpadovým nádobám a kontajnerom na komunálny odpad.
4. Prepravu a zneškodňovanie odpadu zabezpečuje výhradne spoločnosť, s ktorou má obec uzatvorenú zmluvu.

**§ 13**

**Nakladanie s biologicky rozložiteľným komunálnym odpadom**

1. Je zakázané ukladať bioodpad zo záhrad a parkov do zberných nádob na komunálny odpad.
2. Zber biologicky rozložiteľného komunálneho odpadu vznikajúceho pri údržbe verejnej zelene (vrátane parkov a cintorínov) zabezpečuje obec.
3. Obec nezavádza a nezabezpečuje vykonávanie triedeného zberu biologicky rozložiteľného kuchynského odpadu a biologicky rozložiteľného odpadu zo záhrad na svojom území pre obyvateľov obce.
4. Dôvodom nezavedenia triedeného zberu komunálnych odpadov pre biologicky rozložiteľný kuchynský komunálny odpad je to, že obec si uplatňuje výnimku z povinnosti zaviesť a zabezpečovať vykonávanie triedeného zberu biologicky rozložiteľného kuchynského odpadu v obci podľa § 81 ods. 21 písm. b) zákona o odpadoch, na základe ktorej obec preukáže, že najmenej 50% obyvateľov kompostuje vlastný odpad.
5. Obec umožňuje obyvateľom ako pôvodcom odpadu vlastné kompostovanie biologicky rozložiteľných odpadov.
6. Kompostovať možno: kvety, trávu, lístie, drevený odpad zo strihania a orezávania krovín a stromov, vypletú burinu, pozberové zvyšky z pestovania, zhnité ovocie a zeleninu, piliny, drevnú štiepku, hobliny, drevný popol, šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupiny z orecha, vlasy, chlpy, potraviny po záručnej dobe alebo inak znehodnotené.
7. Na účely umožnenia kompostovania a preukázania splnenia podmienok výnimky podľa § 81 ods. 21 písm. b) zákona o odpadoch obec uzatvára v potrebnom rozsahu s obyvateľmi písomné dohody o kompostovaní ich vlastného biologicky rozložiteľného odpadu na domácich kompostoviskách. Ku dňu schválenia tohto nariadená má obec preukázané, že má uzavreté dohody o kompostovaní, ktoré pokrývajú najmenej 50% obyvateľov obce.
8. Za obyvateľov žijúcich spoločne v jednej domácnosti uzatvára obec len jednu dohodu o kompostovaní, a to s ich spoločným zástupcom.

**§ 14**

 **Nakladanie s biologicky rozložiteľným kuchynským a reštauračným odpadom od prevádzkovateľa kuchyne**

1. Za nakladanie s biologicky rozložiteľným kuchynským a reštauračným odpadom od prevádzkovateľa kuchyne je zodpovedný prevádzkovateľ kuchyne.
2. Biologicky rozložiteľný kuchynský a reštauračný odpad sa zakazuje ukladať do nádob určených na zber komunálnych odpadov.
3. Náklady spojené so zberom, skladovaním, prepravou a spracovaním vrátane nákladov na zberné kontajnery a iné obaly hradí prevádzkovateľ kuchyne (nie sú súčasťou miestneho poplatku).
4. Zber a zberné nádoby na biologicky rozložiteľný kuchynský a reštauračný odpad musia spĺňať požiadavky ustanovené nariadením č. 1069/2009 a nariadenia EP a Rady č. 852/2004 o hygiene potravín.
5. Prevádzkovateľ kuchyne musí primerane zabezpečiť skladovanie odpadu do doby odovzdania na jeho spracovanie tak, aby sa k obsahu kontajnera nedostali hlodavce a iné živočíchy, ani verejnosť.
6. Zberné nádoby musia byť umiestnené v areáli prevádzkovateľa kuchyne.
7. Frekvencia zberu musí zohľadňovať aj teploty prostredia (leto/zima), pričom v letnom období frekvencia zberu musí byť vyššia. Zber a zberné nádoby musia spĺňať požiadavky ustanovené nariadením č. 1069/2009 a nariadenia EP a Rady č. 852/2004 o hygiene potravín.
8. Ak prevádzkovateľ kuchyne nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu a zároveň musí ísť o subjekt, ktorý je oprávnený na nakladanie s týmto odpadom, pričom sa vyžaduje, aby tento subjekt spĺňal aj osobitné požiadavky v zmysle zákona č. 39/2007 Z. z. o veterinárnej starostlivosti v znení neskorších predpisov, a aby mala schválenie na vykonávanie činnosti spracovania týchto odpadov príslušnou Regionálnou veterinárnou a potravinovou správou.
9. Prevádzkovateľ kuchyne je povinný oznámiť obci, či nakladanie s týmto odpadom si zabezpečuje sám alebo prostredníctvom tretieho subjektu, s ktorým uzatvoril zmluvu, a ktorý má potrebné oprávnenie na nakladanie s týmto odpadom.
10. Pri nakladaní s týmto odpadom je prevádzkovateľ kuchyne povinný postupovať v súlade s hierarchiou odpadového hospodárstva.
11. Prevádzkovateľ kuchyne je povinný dodržiavať zákaz kŕmenia zvierat kuchynským a reštauračným odpadom, okrem kožušinových zvierat. Zákaz skrmovania sa vzťahuje aj na zvieratá v ZOO, zvieratá v útulkoch, na chovných staniciach atď.

**§ 15**

**Spôsob zberu objemného odpadu**

1. Objemný odpad predstavujú komunálne odpady, ktoré sa svojou veľkosťou nezmestia do klasickej nádoby na zmesový odpad alebo príslušnej nádoby na triedený zber. Sú to hlavne nábytky, staré okná, dvere, nádoby, podlahové krytiny, guma, molitan a pod.
2. Zakazuje sa odkladať objemný odpad vedľa zberných nádob na pravidelný zber komunálneho odpadu a na verejné priestranstvá obce.
3. Obec zabezpečuje podľa potreby, najmenej dvakrát do roka zber a prepravu objemného odpadu.
4. Obecný úrad zabezpečuje informovanosť obyvateľov o zbere objemného odpadu vopred osobitným oznamom, pričom využije všetky možnosti informačného systému obce (rozhlas, úradná tabuľa, webová stránka obce).

**§ 16**

**Spôsob zberu odpadu s obsahom škodlivín**

**(odpadové motorové a mazacie oleje, farbivá, chemikálie a iné nebezpečné odpady)**

1. Jednotlivé zložky odpadu s obsahom škodlivín (nebezpečný odpad) sú ich držitelia povinní vytrieďovať z komunálneho odpadu a zabezpečiť ich dočasné bezpečné zhromaždenie.

**Patria sem:** rozpúšťadlá, staré farby, lepidlá, živice, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, detergenty (pracie prášky, čistiace prostriedky),drevo obsahujúce nebezpečné látky, handry znečistené olejom farbami, obaly znečistené nebezpečnými látkami a pod.

1. Odpad s obsahom škodlivín je zakázané ukladať do zberných nádob alebo vedľa nich a na verejné priestranstvá obce.
2. Obec zabezpečí podľa potreby  prepravu oddelene zbieraných zložiek komunálneho odpadu z domácností s obsahom škodlivých látok na účely ich zhodnotenia alebo zneškodnenia.
3. Informovanosť občanov o zbere nebezpečného odpadu zabezpečuje obec vopred osobitným oznamom, pričom využije všetky možnosti informačného systému obce (rozhlas, úradná tabuľa, webová stránka obce).

**§ 17**

**Spôsob zberu drobného stavebného odpadu**

1. Zber drobného stavebného odpadu sa uskutočňuje formou množstvového zberu. Výšku poplatku za množstvový zber drobných stavebných odpadov určí obec vo všeobecne záväznom nariadení.
2. Nakoľko obec nedisponuje zberným dvorom, je v obci zavedený kalendárový zber a preprava drobných stavebných odpadov.
3. Občania môžu drobný stavebný odpad odovzdať na mieste určenom obcou v stanovenom termíne , ktorý obec vopred vyhlási v miestnom rozhlase, na webovej stránke obce a úradnej tabuli alebo si odovzdanie drobného stavebného odpadu individuálne dohodnú s obcou.
4. K drobnému stavebnému odpadu, ktorý vyprodukujú občania, patria zmesi betónu, tehál, obkladačiek, dlaždíc, keramiky a pod. (frakcia zmesi maximálne 60 mm), ktoré vznikajú pri  bežných udržiavacích prácach.
5. Drobný stavebný odpad do hmotnosti 30 kg odovzdá občan bez poplatku. Nad 30 kg bude drobný stavebný odpad spoplatnený.
6. Držitelia drobného stavebného odpadu sú povinní odpad pred odovzdaním prednostne vytriediť na jednotlivé zložky: sklo, kovy, plasty, papier a lepenku.
7. Zakazuje sa ukladať drobný stavebný odpad do nádob na zmesový komunálny odpad alebo vedľa nich (do priestoru vyhradeného miesta pre nádoby).

**§ 18**

**Spôsob zberu textilu**

1. Pod textilom vhodným na zber sa rozumie:
* čisté a suché šatstvo (všetky druhy odevov, prikrývky, deky, posteľná bielizeň)
* topánky (topánky iba v pároch, nezničené)
* doplnky k oblečeniu (čiapky, šály a pod.)
1. Zber textilu, odevov a obuvi prebieha celoročne do označených špeciálnych kontajnerov, ktoré sú umiestnené na území obce.
2. Kontajnery sú vlastníctvom zmluvného partnera obce, ktorý zodpovedá za ich údržbu a vyprázdňovanie.

**IV. ČASŤ**

**§ 19**

**Výkon štátnej správy**

**Obec**

1. Obec vo veciach štátnej správy odpadového hospodárstva:
2. prejednáva priestupky v odpadovom hospodárstve (§ 115 ods. 3 písm. a) zákona o odpadoch) a ukladá pokuty za priestupky (§ 115 ods. 2 písm. a) zákona o odpadoch)
3. poskytuje držiteľovi odpadu informácie o umiestnení a činnosti zariadení na nakladanie s odpadmi na území obce.

**V. ČASŤ**

**§ 20**

**Spôsob nahlasovania nezákonne umiestneného odpadu**

1. Oznámiť umiestnenie odpadu na nehnuteľnosti, ktoré je v rozpore so zákonom (ďalej len „nezákonné umiestnenie odpadu“) môže akákoľvek fyzická alebo právnická osoba Okresnému úradu Zlaté Moravce, odbor starostlivosti o životné prostredie, Sládkovičova 3, 953 01 Zlaté Moravce alebo obci, v ktorej územnom obvode sa táto nehnuteľnosť nachádza.
2. Pokiaľ fyzická alebo právnická osoba zistí nezákonné umiestnenie odpadu v územnom obvode obce, oznámi túto skutočnosť obci písomne na adresu Obecný úrad, Vieska nad Žitavou 64, 951 52 Slepčany alebo telefonicky na čísle 037 6334560 alebo mailom na vieskanz@azet.sk.
3. Vlastník, správca alebo nájomca nehnuteľnosti je povinný po zistení, že na jeho nehnuteľnosti bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva – Okresný úrad Zlaté Moravce, odbor starostlivosti o životné prostredie.

**§ 21**

**Priestupky**

1. Priestupku sa dopustí ten, kto:
2. uloží odpad na iné miesto než na miesto určené obcou [§ 13 písm. a) zákona o odpadoch]
3. uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená [§ 81 ods. 6 písm. a) zákona o odpadoch]
4. zhodnocuje alebo zneškodňuje odpad v rozpore so zákonom [§ 13 písm. b) zákona o odpadoch]
5. nesplní oznamovaciu povinnosť podľa § 15 ods. 2 zákona o odpadoch
6. koná v rozpore s § 81 ods. 9 zákona o odpadoch
7. koná v rozpore s § 81 ods. 13 zákona o odpadoch
8. neposkytne obcou požadované údaje podľa § 81 ods. 17 zákona o odpadoch
9. Porušenie a nedodržiavanie tohto VZN je priestupkom, v prípade právnickej osoby správnym deliktom. Na priestupky a na ich prejednávanie sa vzťahujú všeobecné právne predpisy, a to § 115 zákona o odpadoch, zákon č. 372/1990 Zb. o priestupkoch v znení neskorších predpisov.

**VI. ČASŤ**

**§ 22**

**Kontrola**

1. Kontrolnú činnosť nad dodržiavaním tohto VZN vykonávajú:
2. hlavný kontrolór obce
3. poslanci obecného zastupiteľstva
4. poverení zamestnanci obecného úradu

**VII. ČASŤ**

**§ 23**

 **Záverečné ustanovenia**

1. Obecné zastupiteľstvo vo Vieske nad Žitavou sa uznieslo na vydaní tohto VZN na svojom zasadnutí dňa 25. apríla 2016 uznesením č. 88/2016.
2. Podrobnosti určovania miestneho poplatku za komunálne odpady a drobné stavebné odpady sú upravené v iných nariadeniach.
3. Nadobudnutím účinnosti tohto VZN sa ruší Všeobecne záväzné nariadenie obce Vieska nad Žitavou č. 2/2013 o nakladaní s komunálnymi odpadmi a drobnými stavebnými odpadmi na území obce Vieska nad Žitavou.
4. Toto VZN nadobúda účinnosť 15. dňom odo dňa jeho vyvesenia na úradnej tabuli obce.

 Štefan Mladý

 starosta obce

Zverejnenie návrhu VZN:

Vyvesené: 05.04.2016

Zvesené: 22.04.2016

Schválené: 25.04.2016

Vyhlásené: 27.04.2016

Účinnosť: 12.05.2016